CELEX: 62007CA0533
Language: et
Date: 2009-04-23 00:00:00
Title: Kohtuasi C-533/07: Euroopa Kohtu (neljas koda) 23. aprilli 2009 . aasta otsus (Oberster Gerichtshof’i (Austria) eelotsusetaotlus) — Falco Privatstiftung, Thomas Rabitsch versus Gisela Weller-Lindhorst (Kohtualluvus, kohtuotsuste tunnustamine ja täitmine tsiviil- ja kaubandusasjades — Määrus (EÜ) nr 44/2001 — Valikuline kohtualluvus — Artikli 5 punkti 1 alapunkt a ja alapunkti b teine taane — Mõiste teenuste osutamine — Luba kasutada intellektuaalsest varast tulenevaid õigusi)

20.6.2009   
            
            
               ET
            
            
               Euroopa Liidu Teataja
            
            
               C 141/15
            
         Euroopa Kohtu (neljas koda) 23. aprilli 2009. aasta otsus (Oberster Gerichtshof’i (Austria) eelotsusetaotlus) — Falco Privatstiftung, Thomas Rabitsch versus Gisela Weller-Lindhorst
   (Kohtuasi C-533/07) (1)
   
   (Kohtualluvus, kohtuotsuste tunnustamine ja täitmine tsiviil- ja kaubandusasjades - Määrus (EÜ) nr 44/2001 - Valikuline kohtualluvus - Artikli 5 punkti 1 alapunkt a ja alapunkti b teine taane - Mõiste „teenuste osutamine” - Luba kasutada intellektuaalsest varast tulenevaid õigusi)
   2009/C 141/23
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Hageja: Falco Privatstiftung, Thomas Rabitsch
   
      Kostja: Gisela Weller-Lindhorst
   
      Kohtuasja ese
   
   Eelotsusetaotlus — Oberster Gerichtshof — Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT L 12, lk 1; ELT eriväljaanne 19/04, lk 42) artikli 5 punkti 1 tõlgendamine — Mõisted „teenuste osutamine” ja „koht, kus teenuseid oleks tulnud osutada” — Kohtualluvus asjas, mis puudutab heliteose kasutamise eest litsentsitasude maksmist
   
      Resolutsioon
   
   
               1.
            
            
               Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artikli 5 punkti 1 alapunkti b teist taanet tuleb tõlgendada selliselt, et leping, millega intellektuaalsest varast tuleneva õiguse omanik annab lepingu teisele poolele loa teostada tasu eest seda õigust, ei ole teenuste osutamise leping selle sätte tähenduses.
            
         
               2.
            
            
               Määruse nr 44/2001 artikli 5 punkti 1 alapunkti a alusel pädeva kohtu määramisel tasu saamise nõude olemasolu üle otsustamiseks lepingu alusel, millega intellektuaalsest varast tuleneva õiguse omanik annab lepingu teisele poolele loa teostada seda õigust, tuleb arvestada põhimõtteid, mis tulenevad Euroopa Kohtu praktikast 27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades, muudetud 26. mai 1989. aasta konventsiooniga Hispaania Kuningriigi ja Portugali Vabariigi ühinemise kohta, artikli 5 punkti 1 kohta.
            
         
      (1)  ELT C 37, 9.2.2008.